VNT ดี๊ด๊า Q2/60 เพิ่มขึ้น 183.76% หลังราคาขายผลิตภัณฑ์เพิ่มขึ้น
VNT ดี๊ด๊า Q2/60 เพิ่มขึ้น 183.76% มาที่ 384.03 ลบ. จากปีก่อน 135.34 ลบ. หลังราคาขายผลิตภัณฑ์เพิ่มขึ้น ขณะที่งวด 6 เดือนมีกำไร 1.15 พันลบ. เพิ่มขึ้น 391.59% จากปีก่อน 234.71 ลบ.
9 ส.ค. 2560

บริษัท วีนิไทย จำกัด (มหาชน) หรือ VNT รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นจากช่วงเวลาเดียวกันของปีก่อนเป็นจํานวน 621 ล้านบาท หรือคิดเป็นร้อยละ 15.8 สาเหตุหลักมาจากราคาขายเฉลี่ยของผลิตภัณฑ์ที่เพิ่มขึ้น โดยเฉพาะราคาขายเฉลี่ยของพีวีซี และโซดาไฟ อันเนื่องมาจากต้นทุนการผลิตที่สูงขึ้นของผู้ผลิตจากประเทศจีน รวมถึงปริมาณการส่งออกพีวีซีและโซดาไฟจากประเทศจีนที่ลดลง
ขณะที่ส่วนของปริมาณการขายโดยรวมเพิ่มขึ้นจากผลิตภัณฑ์โซดาไฟอันเป็นผลจากการลดการนำเข้าอีดีซีมาใช้ในกระบวนการผลิต จึงทำให้ผลิตโซดาไฟได้เพิ่มขึ้นเมื่อเทียบกับช่วงเวลาเดียวกันของปีก่อน นอกจากนี้ปริมาณการขายอีพิคลอโรไฮดรินก็เพิ่มขึ้นจากความต้องการที่สูงขึ้นจากประเทศไต้หวันและลูกค้าหลักสองรายจากประเทศอินเดีย
 